
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

Bucureşti, 30 iunie

şi problemele minorităţilor naţionale 


Nr.        /2000



Către



Biroul permanent al Camerei Deputaţilor 



În conformitate cu prevederile art. 86 din Regulamentul Camerei Deputaţilor, vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 94/1999 privind participarea României la procedurile în faţa Curţii Europene a Drepturilor Omului şi a Comitetului Miniştrilor ale Consiliului Europei şi regresul statului în urma hotărârilor şi convenţiilor de rezolvare pe cale amiabilă, trimis Comisiei pentru drepturile omului, culte şi problemele minorităţilor naţionale spre dezbatere şi analiză în fond cu adresa nr. 310 din septembrie 1999.

PREŞEDINTE,

Marţian Dan

PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 



şi problemele minorităţilor naţionale 




RAPORT

asupra   proiectului   de   Lege   privind    aprobarea Ordonanţei Guvernului nr. 94/1999 privind participarea României la procedurile în faţa Curţii Europene a Drepturilor Omului şi a Comitetului Miniştrilor ale Consiliului Europei şi regresul statului în urma hotărârilor şi convenţiilor de rezolvare pe cale amiabilă



În   urma   examinării,   în şedinţele din 23 februarie, 1 martie şi 5 aprilie 2000, a proiectului de Lege   privind    aprobarea Ordonanţei Guvernului nr. 94/1999 privind participarea României la procedurile în faţa Curţii Europene a Drepturilor Omului şi a Comitetului Miniştrilor ale Consiliului Europei şi regresul statului în urma hotărârilor şi convenţiilor de rezolvare pe cale amiabilă, trimis comisiei noastre spre analiză în fond, aceasta a hotărât ca proiectul de lege să fie supus spre dezbatere şi aprobare în plenul Camerei Deputaţilor.



La întocmirea raportului, Comisia a avut în vedere avizele primite de la Comisia juridică, de disciplină şi imunităţi şi de la Comisia pentru buget, finanţe şi bănci, ambele comisii avizând favorabil proiectul de lege.



În raport cu obiectul şi conţinutul său, proiectul de lege face parte din categoria legilor ordinare.



Redăm, în continuare, propunerile de amendare a textului proiectului de lege şi deciziile luate de Comisie în legătură cu acestea.



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    “Ordonanţa Guvernului nr. 94/1999 privind participarea României la procedurile în faţa Curţii Europene a Drepturilor Omului şi a Comitetului Miniştrilor ale Consiliului Europei şi regresul statului în urma hotărârilor şi convenţiilor de rezolvare pe cale amiabilă”.
	    Comisia a hotărât modificarea titlului Ordonanţei Guvernului prin înlocuirea sintagmei “regresul statului” cu sintagma “exercitarea dreptului de regres al statului”.

    Ca urmare, titlul Ordonanţei Guvernului va avea următoarea redactare:   “Ordonanţa Guvernului 

nr. 94/1999 privind participarea României la procedurile în faţa Curţii Europene a Drepturilor Omului şi a Comitetului Miniştrilor ale Consiliului Europei şi exercitarea dreptului de regres al statului în urma hotărârilor şi convenţiilor de rezolvare pe cale amiabilă”. 

    Autorii amendamentului:

domnii deputaţi Tokay György şi Marţian Dan.
	    Pentru o mai corectă formulare a titlului legii.

	2.
	    “Art. 5 (1) 

– Desemnarea candidaţilor în numele României pentru funcţia de judecător al Curţii se face de către Guvern la propunerea Ministrului Justiţiei, cu avizul consultativ al Comisiei juridice, de disciplină şi imunităţi a Camerei Deputaţilor şi Comisiei juridice, de numiri, disciplină şi validări a Senatului”.
	    Comisia a hotărât modificarea alin. (1) de la art. 5 după cum urmează:   “Desemnarea candidaţilor în numele României pentru funcţia de judecător al Curţii se face de către Guvern, la propunerea Consiliului Superior al Magistraturii, cu avizul conform  al Comisiei juridice, de disciplină şi imunităţi, al Comisiei pentru drepturile omului, culte şi 
	    Dat fiind obiectul de activitate specific al Curţii Europene pentru Drepturile Omului şi importanţa pe care o au hotărârile acesteia  pentru apărarea drepturilor şi libertăţilor fundamentale ale omului apare necesar ca desemnarea candidaţilor din partea României pentru funcţia de judecător al Curţii să se facă şi cu avizul Comisiilor pentru 

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	
	
	problemele minorităţilor naţionale ale Camerei Deputaţilor şi Comisiei juridice, de numiri, disciplină şi validări, al Comisiei pentru drepturile omului ale Senatului, reunite în şedinţă comună”.

    Autorii amendamentului:

domnii deputaţi Şerban Rădulescu-Zoner  şi Marţian Dan.
	drepturile omului ale celor două Camere. 

    Din aceleaşi raţiuni s-a considerat că avizul comisiilor menţionate ale celor două Camere trebuie să fie unul conform şi nu consultativ. 

    Deoarece printre criteriile ce vor trebui să stea la baza selecţionării candidaţilor pentru funcţia de judecător al Curţii, la loc de frunte vor trebui să se afle înalta competenţă profesională, probitatea şi reputaţia de care se bucură candidaţii în lumea magistraţilor din România, conduita moral-civică ireproşabilă, rezistenţa fermă la orice tentative de influenţare politică, s-a apreicat că propunerile pentru această înaltă funcţie trebuie să fie formulate de Consiliul Superior al Magistraturii şi nu de ministrul justiţiei.

	3.
	    “Art. 7 

    (2) – Expertiza se dispune de tribunal, prin încheiere, în şedinţă publică, cu citarea părţilor în termen de 3 zile de la primirea cererii.

    (3) – Încheierea prevăzută la alin. (2) poate fi atacată cu recurs în termen de 24 de ore de la pronunţare. Cerera de recurs se depune la curtea de apel competentă şi se soluţionează prin decizie, în şedinţă publică, cu citarea părţilor, în termen de 3 zile libere de la primirea cererii de recurs”.
	    Comisia s-a pronunţat asupra modificării termenelor stabilite în alineatele (2) şi (3) de la art. 7, după cum urmează:                   Expertiza se dispune în termen de 5 zile de la primirea cererii, iar cererea de recurs împotriva încheierii referiotare la dispunerea expertizei se soluţionează în termen de 5 zile de la primirea acestei cereri. 

   De asemenea, încheierea prevăzută la alin. (2) poate fi atacată cu recurs în termen de 48 de ore de la pronunţare. 


	    Exigenţa celerităţii soluţionării situaţiilor prevăzute la alin. (2) şi (3) trebuie, pentru a nu rămâne un enunţ voluntarist, corelată totuşi cu posibilităţile reale de respectare a termenelor prevăzute. 

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	
	
	Ca urmare, alin. (2) şi (3) de la art. 7 va avea următorul cuprins:

    “(2) Expertiza se dispune de tribunal, prin încheiere, în şedinţă publică, cu citarea părţilor, în termen de 5 zile libere de la primirea cererii”.

    “(3) Încheierea prevăzută la alin. (2) poate fi atacată cu recurs în termen de 48 de ore de la pronunţare. 

    Cererea de recurs se depune la Curtea de Apel competentă şi se soluţionează prin decizie, în şedinţă publică, cu citarea părţilor, în termen de 5 zile libere de la primirea cererii de recurs”.

   Autorii amendamentului:
   domnii deputaţi Tănase Tăvală şi Liviu Alexandru Mera.
	




Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	1.
	    “Art. 5 (1)

    - Desemnarea candidaţilor în numele României pentru funcţia de judecător al Curţii se face de către Guvern, la propunerea ministrului justiţiei, cu avizul consultativ al Comisiei juridice, de disciplină şi imunităţi a Camerei Deputaţilor şi al Comisiei juridice, de numiri, disciplină, imunităţi şi validare a Senatului.

    (2) Desemnarea judecătorului ad hoc în cazurile prevăzute de convenţie se face de către ministrul justiţiei la propunerea Agentului guvernamental”.
	    Domnul deputat Petre Ţurlea a propus eliminarea articolului 5.

    Amendamentul a fost respins cu 1 vot pentru şi 10 împotrivă.
	    Având în vedere că actuala putere, care guvernează de mai bine de trei ani prin ordonanţe şi ordonanţe de urgenţă, a deposedat Parlamentul de atributele sale de autoritate unică legiuitoare, iar consultarea comsiilor, în aceste condiţii, devine pur formală.



	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	2.
	    “Art. 12 (3) – Răspunderea civilă a magistraţilor se stabileşte în condiţiile care vor fi reglementate  prin Legea pentru organizarea judecătorească”.
	    Domnul deputat Tokay György a propus eliminarea alin. (3) din cuprinsul art. 12.

    Amendamentul a fost respins cu 4 voturi pentru, 5 împotrivă şi 1 abţinere.
	   Răspunderea judecătorilor care au comis infracţiuni este reglementată de Codul penal. În cazul deciziilor eronate, care pot fi corectate prin intermediul căilor de atac prevăzute de lege, judecătorii care le-au adoptat  pot fi sancţionaţi disciplinar. 

    Împotriva dispoziţiilor acestui alineat pledează şi faptul că doar un număr extrem de redus de ţări au reglementat răspunderea civilă a magistraţilor.


PREŞEDINTE,

Marţian Dan

